Kåringer & Høydepunkter: 1.Serierunde – Championship Norge
Published by Championship Norge on August 10, 2014
Det ble en flott start på sesongen med mye action og mange mål. Her finner du høydepunkter og kåringer.
Rundens spiller: Callum Wilson
– Debuterte for AFC Bournemouth, og kunne nesten ikke drømt om en bedre start. Var et konstant uromoment for Huddersfield-forsvarerne, og hans herlige løp i bakrom har nok gitt Lee Peltier & Co en søvnløs natt. Det ble to scoringer på Wilson, samtidig som han bommet et straffespark som han selv lagde. Det er nok ingen Cherries-fans som tenker for mye på Lewis Grabban nå.
Rundens skuffelse: Andrew Crofts
– Etter å ha vært ute i hele syv måneder på grunn av en alvorlig skade. Gjorde Crofts comeback i Brighton & Hove Albions kamp mot Sheffield Wednesday, men fikk et soleklart rødt kort etter bare femti minutter, da han prøvde å dele Sam Hutchinson i to.
Rundens overraskelse: Huddersfield-styret
– At de tapte, var ikke så overraskende. At Mark Robins kom til å miste jobben i løpet av sesongen, var alt annet enn en overraskele. At det dog skulle skje før første serierunde var ferdigspilt, var derimot meget overraskende.
Rundens scoring: Giles Coke
– Tøff konkurranse fra Chris Burke som hadde et flott mål i sin Forest-debut, men Coke sniker seg like foran.
Rundens velkomst: Stuart Pearce
– Skru opp lyden og nyt stemningen da Stuart Pearce entret City Ground på lørdag.
Rundens nordmann: Ole Gunnar Solskjær
– Lite konkurranse om denne prisen denne runden. Jonathan Parr skadet, imens Joshua King og Thomas Rogne ikke fikk spille. Magnus Wolff Eikrem ble byttet inn mot slutten av sin kamp, imens Mats Møller Dæhli hadde en dårlig dag på jobben. Solskjær for prisen denne runden på grunn av et sterkt bortepoeng mot Blackburn Rovers, til tross for at de ikke imponerte noen i den kampen.
Rundens kreative: Den innøvde varianten som Middlesbrough forsøkte ved et av deres frispark. Kike ble spilt helt alene gjennom, og burde scoret. Forhåpentligvis har Aitor Karanka & Co flere på laget. Frisparket kan du for øvrig se her.